./data/phi1351/phi004/phi1351.phi004.perseus-lat2.xml
Cornelius Tacitus
redditur responsum: neque proditoris neque hostium se consiliis uti; esse sibi Vitellium principem, pro quo fidem et arma usque ad supremum spiritum retenturos: proinde  perfuga Batavus arbitrium rerum Romanarum ne ageret, sed meritas sceleris poenas expectaret  quae ubi relata Civili, incensus ira universam Batavorum gentem in arma rapit; iunguntur Bructeri Tencterique et excita nuntiis Germania ad praedam famamque